शिक्षामंत्री को प्रिंसिपल फोरम ने सौंपा ज्ञापन
पटना|बिहार स्टेटयूनिवर्सिटी कंस्टिट्यूएंट कॉलेज प्रिंसिपल फोरम के प्रतिनिधिमंडल ने बुधवार को शिक्षामंत्री अशोक चौधरी से मुलाकात कर उन्हें अपनी मांगों के समर्थन में ज्ञापन सौंपा। ज्ञापन में महाविद्यालय के प्रधानाचार्य के पद को शिक्षकेतर कर्मचारी घोषित करने का विरोध करते हुए इसे विश्वविद्यालय अधिनियम तथा यूजीसी द्वारा जारी अध्यादेशों की अवहेलना बताया गया है। साथ ही प्रधानाचार्य के पद को बिहार राज्य विश्वविद्यालय अधिनियम तथा यूजीसी के दिशानिर्देशों के तहत शिक्षक संवर्ग के पद के रूप में अधिसूचित करने की मांग की गई है।
प्रतिनिधिमंडल में एएन काॅलेज प्रिंसिपल एसपी शाही, बीडी काॅलेज प्रिंसिपल डॉ. संजय कुमार, बीएस काॅलेज के डॉ. सतीश चन्द्रा, आरपीएम काॅलेज की डॉ. सुशीला दास, आरपीएस काॅलेज मोकामा के डॉ. इंद्रजीत राय तथा पटना लॉ काॅलेज के प्रधानाचार्य डाॅ. राकेश कुमार वर्मा शामिल थे। नेतृत्व प्रिंसिपल फोरम के अध्यक्ष तथा काॅलेज आफ कॉमर्स के प्राचार्य डॉ. बबन सिंह ने किया।
hin_Deva hin_Deva awa_Deva